

**Gradsko vijeće *P R I J E D L O G***

KLASA:402-03/20-01/52

URBROJ:2186/18-02/1-20-26

U Ludbregu, 28. prosinca 2020. godine

Na temelju članka 33. Statuta Grada Ludbrega (Službeni vjesnik Varaždinske županije br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19, 13/20), članka 15. Odluke o međusobnim odnosima Grada Ludbrega i Dječjeg vrtića Radost Ludbreg (“Službeni vjesnik Varaždinske županije” broj 8/98) te Proračuna Grada Ludbrega za 2021. godinu, Gradsko vijeće Grada Ludbrega na 27. sjednici održanoj dana 28. prosinca 2020. godine donosi slijedeću

**O D L U K U**

**o sufinanciranju boravka djece u dječjim vrtićima u 2021. godini**

**Članak 1.**

Grad Ludbreg će, u skladu s osiguranim sredstvima u Proračunu Grada Ludbrega za 2021. godinu, sufinancirati u 2021. godini dnevni boravak maksimalno **350**  **djece** s redovnim prebivalištem na području Grada Ludbrega u dječjim vrtićima :

- u dječjem vrtiću „Radost**“** stvarni broj djece, a maksimalno do **150 djece** - a prema mjesečnim podacima o broju sati boravka u toku mjeseca po pojedinom djetetu;

- u dječjem vrtiću „Iskrica-Bernarda Varga“stvarni broj djece, a maksimalno do **85 djece** - prema mjesečnim podacima o broju sati boravka u toku mjeseca po pojedinom djetetu.

- u dječjem vrtiću „Smjehuljica“stvarni broj djece, a maksimalno do **115 djece** - prema mjesečnim podacima o broju sati boravka u toku mjeseca po pojedinom djetetu.

**Članak 2.**

Grad Ludbreg po pojedinom djetetu osigurava iznos sufinanciranja od **800,00 kn (osamstokuna)** mjesečno po djetetu sukladno članku 1. ove odluke, a za puni desetosatni program boravka u dječjem vrtiću sukladno Državnim pedagoškim standardima Predškolskog odgoja i naobrazbe.

Gornji iznos financiranja dostavlja se mjesečno po djetetu za najmanje 200 sati boravka u vrtiću u toku kalendarskog mjeseca.

Grad Ludbreg kao osnivač utvrđuje ekonomsku cijenu koštanja boravka u Dječjem vrtiću „Radost“ za 2021. godinu u iznosu od **1.300,00 kn (tisućutristokuna) mjesečno po djetetu.**

**Članak 3.**

Grad Ludbreg dodatno osigurava iznos **od 90.000,00 kn (devedesettisućakuna)** za socijalni program roditeljima za 2021. godinu i to za Dječji vrtić „Radost“ 70.000,00 kuna, a za vrtiće čiji su osnivači privatne osobe 20.000,00 kuna, a radi dodatnog sufinanciranja troškova boravka djece u dječjim vrtićima, a uvjeti za dobivanje sredstava iz predmetnog socijalnog programa utvrdit će se posebnom odlukom Gradonačelnika po dostavljenim prijedlozima Upravnih vijeća ili osnivača dječjih vrtića.

**Članak 4.**

Uvjeti utvrđeni prethodnim člancima ove odluke za vršenje sufinanciranja boravka djece u dječjim vrtićima na području Grada Ludbrega vrijede do eventualnih izmjena i dopuna proračuna ili donošenja novog proračuna Grada Ludbrega kada sukladno promjenama prihoda proračuna Gradsko vijeće Grada Ludbrega može ove uvjete izmijeniti.

**Članak 5.**

Upravni odjel Grada Ludbrega osigurat će provedbu ove Odluke.

Upravni odjel Grada Ludbrega ovlašten je izvršiti kontrolu dostavljenih podataka i upotrebu doznačenih sredstava u svakom pojedinom dječjem vrtiću te u slučaju nezakonitih radnji može uskratiti uplatu dijela ili ukupnih sredstava predviđenih ovom Odlukom pojedinom dječjem vrtiću do konačne odluke Gradskog vijeća o pojedinom pitanju.

Prilikom svakog mjesečnog zahtjeva za isplatu dječji vrtići obvezuju se po zahtjevu Upravnog odjela priložiti tražene vjerodostojne dokumente kojima dokazuju boravak djece u dječjem vrtiću.

**Članak 6.**

Ova odluka objaviti će se u „Službenom vjesniku Varaždinske županije“, a stupa na snagu s 01. siječnja 2021. godine.

Danom stupanja na snagu ove Odluke prestaju s važenjem prijašnje Odluke Gradskog vijeća Grada Ludbrega koje su regulirale predmetnu oblast.

**PREDSJEDNIK**

**GRADSKOGA VIJEĆA**

Antun Šimić